
అమరావతి: సీఎం చంద్రబాబుతో  తమిళనాడు సీఎం పన్నీరుసెల్వం భేటీ అయ్యారు. పన్నీరు సెల్వం రెండు పేజీల వినతిపత్రాన్ని ఏపీ సీఎంకు సమర్పించారు. చెన్నై తాగునీటి అవసరాలకు 11.5టీఎంసీలు అవసరంగా కాగా ప్రస్తుతం కేవలం ఒకటిన్నర టీఎంసీ మాత్రమే రిజర్వాయర్లో అందుబాటులో ఉందని అక్కడి నీటి సమస్యను చంద్రబాబు దృష్టికి తీసుకొచ్చారు. ప్రస్తుతానికి వెంటనే రెండు టీఎంసీలు విడుదల చేయాలని కోరారు. చెన్నైకి నీరందించే 4 జలాశయాల్లో నీటి కొరత ఎక్కువగా ఉందని చంద్రబాబుకు తెలిపామన్నారు. గతంలో ఏపీ చేసిన సాయం మర్చిపోలేమని, పరస్పర సహకారంతో అభివృద్ధి సాధిద్దామని పన్నీర్ సెల్వం పేర్కొన్నారు.చంద్రబాబును కలుసుకోవడానికి పన్నీరుసెల్వం నేతృత్వంలోని 12 మంది ఉన్నతస్థాయి అధికారులు వచ్చారు.

amaravati: cm chandrababuto  tamilanadu cm panneeruselvam bheti ayyaru. panneeru selvam rendu paejeela vinatipatraanni apy cmcu samarpinchaaru. chennai taguneeti avasaraalaku 11.5tmclu avasaramgaa kaga prastutam kevalam okatinnara tmc matrame reservayarlo andubaatulo undani akkadi neeti samasyanu chandrababu drushtiki teesukochaaru. prastutaaniki ventane rendu tmclu vidudala cheyalani koraru. chennaiki neerandinche 4 jalaasayaallo neeti korata ekkuvagaa undani chandrababuku telipaamannaaru. gatamlo apy chesina saayam marchipolemani, paraspara sahakaaramtho abhivruddhi saadhiddaamani pannir selvam perkonnaru.chandrabaabunu kalusukovadaniki panneeruselvam netrutvamloni 12 mandi unnatasthaayi adhikaarulu vachaaru.